# data[].attributes.body
Imperialismen udspillede sig i perioden 1870-1914. I denne periode erobrede flere europæiske lande store områder i Afrika, Asien og Stillehavet.

Industrialisering, våben og politiske magtkampe i Europa blev en del af grundlaget for imperialismen. De nye kolonier skulle bl.a. levere råvarer til europæiske lande. Imperialismen fortsatte også efter 1. Verdenskrig, hvor Storbritannien og Frankrig fik kontrol over store områder i Mellemøsten og Afrika efter 1918.

Efter 2. Verdenskrig blev kolonierne til selvstændige stater. Imperialismen præger dog stadig verden i dag. Europa har fx stadig stor indflydelse i verden, og europæisk sprog og kultur har spredt sig over hele kloden. Nogle af de tidligere kolonier kæmper stadig med konsekvenserne af imperialismen.